作者:厙狄履溫
標題:夏晚初霽南省寓直用餘字
內容:薄宦因時泰，涼宵寓直初。沉沉仙閣閉，的的暗更徐。霽色連空上，炎氛入夜除。星迴南鬥落，月度北窗虛。待漏殘燈照，含芳襲氣餘。寐來冠不解，奏罷草仍書。幕府慚良策，明曹愧散樗。命輕徒有報，義重更難疏。燕廈欣成託，鵷行濫所如。晨趨當及早，複此戒朝車。